תקנות העיסוק באופטומטריה (בחינות ואגרות)

{{ח:התחלה}}
{{ח:כותרת|תקנות העיסוק באופטומטריה (בחינות ואגרות), התשנ״ג–1993}}

{{ח:פתיח-התחלה}}
{{ח:תיבה|ק״ת תשנ״ג, 374|תקנות העיסוק באופטומטריה (בחינות רישוי)|https://olaw.org.il/takanot/takanot-5500.pdf}}; {{ח:תיבה|תשע״ז, 634|תיקון|https://olaw.org.il/takanot/takanot-7770.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק העיסוק באופטומטריה#סעיף 2|סעיפים 2}} {{ח:חיצוני|חוק העיסוק באופטומטריה#סעיף 19|ו־19}} {{ח:חיצוני|חוק העיסוק באופטומטריה|לחוק העיסוק באופטומטריה, התשנ״א–1991}} (להלן – החוק), ובאישור ועדת העבודה והרווחה של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”ועדת הבחינות“ – ועדה שמינה המנהל לפי {{ח:פנימי|סעיף 6|תקנה 6}};
{{ח:ת|סוג=הגדרה}} ”הבחינות“ – בחינה בכתב ובחינה מעשית כאמור {{ח:פנימי|סעיף 2|בתקנה 2}};
{{ח:ת|סוג=הגדרה}} ”המנהל“ – המנהל הכללי של משרד הבריאות;
{{ח:ת|סוג=הגדרה}} ”רופא“ – כמשמעותו {{ח:חיצוני|חוק העיסוק באופטומטריה|בחוק}};
{{ח:ת|סוג=הגדרה}} ”מפקח“ – מי שועדת הבחינות מינתה לפקח על בחינה בכתב.

{{ח:סעיף|2|הרכב הבחינה}}
{{ח:תת|(א)}} הבחינות לענין {{ח:חיצוני|חוק העיסוק באופטומטריה#סעיף 2|סעיף 2(ב)(3) לחוק}} יהיו בחינה בכתב ובחינה מעשית.
{{ח:תת|(ב)}} לבחינה המעשית זכאי לגשת רק מי שעמד בהצלחה בבחינה בכתב.

{{ח:סעיף|3|נושאי הבחינה}}
{{ח:ת}} הבחינות יהיו בנושאים אלה:
{{ח:תת|(1)}} אופטיקה פיזיולוגית, גיאומטרית ומכנית;
{{ח:תת|(2)}} תשבורת העין (רפרקציה);
{{ח:תת|(3)}} מבנה העין ותפקודה לרבות ראיה דו־עינית ואנטומיה ופיזיולוגיה של העין ושל הראיה;
{{ח:תת|(4)}} זיהוי סטיות מהנורמה של הראיה;
{{ח:תת|(5)}} תכשירים אופתלמיים שבשימוש רופא;
{{ח:תת|(6)}} מיכשור אופטומטרי;
{{ח:תת|(7)}} עדשות מגע;
{{ח:תת|(8)}} ראיה ירודה וראיה שיקומית;
{{ח:תת|(9)}} פסיכולוגיה וראיה תפיסתית;
{{ח:תת|(10)}} נוהלי הבדיקה האופטומטרית;
{{ח:תת|(11)}} חוק ואתיקה הנוגעים לעיסוק באופטומטריה.

{{ח:סעיף|4|מועדי הבחינות}}
{{ח:תת|(א)}} הבחינות ייערכו פעמיים בשנה במועדים שקבעה ועדת הבחינה.
{{ח:תת|(ב)}} שלושים ימים לפחות לפני מועד הבחינה בכתב, יפרסם יושב ראש ועדת הבחינה בעתון יומי אחד לפחות בשפה העברית, הודעה על מועד הבחינה ומקומה.

{{ח:סעיף|5|הגשת בקשה להיבחן|תיקון: תשע״ז}}
{{ח:תת|(א)}} המבקש להיבחן יגיש בקשה בכתב למנהל, באמצעות לשכת הבריאות המחוזית הקרובה למקום מגוריו ויצרף לה אישור על תשלום אגרת הבחינה כאמור {{ח:פנימי|סעיף 15א|בתקנה 15א(א)}}.
{{ח:תת|(ב)}} ראה המנהל כי נתקיימו במבקש להיבחן דרישות {{ח:חיצוני|חוק העיסוק באופטומטריה#סעיף 2|סעיף 2(1) ו־(2) לחוק}}, יודיע ליושב ראש ועדת הבחינות כי המבקש רשאי לגשת לבחינה בכתב.
{{ח:תת|(ג)}} עמד נבחן בהצלחה בבחינה בכתב, תודיעו {{ח:הערה|[צ״ל: תודיע וכן להלן]}} ועדת הבחינה על כך בהודעה בדואר רשום, וכן תודיעו את המועד והמקום לקיום הבחינה המעשית ופרטים טכניים לגביה.

{{ח:סעיף|6|ועדת הבחינות}}
{{ח:תת|(א)}} המנהל ימנה ועדת בחינות של חמישה שהרכבה:
{{ח:תתת|(1)}} נציג המנהל;
{{ח:תתת|(2)}} שני רופאים בעלי תואר מומחה ברפואת עיניים;
{{ח:תתת|(3)}} שני אופטומטראים שאחד מהם סיים לימודי אופטומטריה ברמה אקדמית.
{{ח:תת|(ב)}} המנהל ימנה את יושב ראש הועדה מבין חבריה.
{{ח:תת|(ג)}} הועדה תקבע את סדרי עבודתה.
{{ח:תת|(ד)}} יושב ראש הועדה רשאי למנות ועדות משנה להכנת בחינות.
{{ח:תת|(ה)}} נוכחות שלושה חברי הועדה ובהם נציג המנהל, אופטומטראי ורופא בעל תואר מומחה ברפואת עיניים, יהוו מנין חוקי להחלטות הועדה.
{{ח:תת|(ו)}} לא היה מנין חוקי בשתי ישיבות רצופות של ועדת הבחינות, תהיה הישיבה הבאה, שתיערך לא יאוחר מ־30 ימים ממועד הישיבה הראשונה, חוקית בכל הרכב שנוכח בו יושב ראש הועדה.

{{ח:סעיף|7|תפקידי ועדת הבחינות}}
{{ח:ת}} תפקידיה של ועדת הבחינות יהיו:
{{ח:תת|(1)}} לערוך את שאלות הבחינות, ואם הכינה ועדת המשנה את שאלות הבחינה – לאשרן, ובכלל זה לשנותן, להוסיף עליהן או לגרוע מהן;
{{ח:תת|(2)}} לקיים את הבחינות;
{{ח:תת|(3)}} למנות מפקחים;
{{ח:תת|(4)}} לקבוע בוחנים לבחינה המעשית ואת מתכונתה, מיקומה ומועדה;
{{ח:תת|(5)}} לקבוע את תוצאות הבחינות;
{{ח:תת|(6)}} לדווח למנהל ולנבחן על תוצאות הבחינות.

{{ח:סעיף|8|הצטיידות נבחן לבחינה}}
{{ח:תת|(א)}} נבחן יציג למפקח במועד בחינה, בין בכתב ובין מעשית, לפני תחילתה, תעודת זהות או דרכון.
{{ח:תת|(ב)}} נבחן בבחינה מעשית יביא עמו לבחינה מכשיר ידני לצרכי הדגמת בדיקה אופטומטרית.

{{ח:סעיף|9|הנוהג בבחינה}}
{{ח:תת|(א)}} נבחן ירשום על גבי מחברת הבחינה בכתב את המספר שקבעה לו ועדת הבחינות, ולא ירשום את שמו על דפי המחברת.
{{ח:תת|(ב)}} נבחן לא יתלוש דפים מתוך מחברת הבחינה.

{{ח:סעיף|10|משמעת}}
{{ח:ת}} נבחן שיש ברשותו בשעת הבחינה ספר, רשימה או כתב שהחזקתם אותה שעה אסורה או שהוא עוזר או מפריע לנבחן אחר או נעזר בו, רשאי המפקח להפסיק את בחינתו ולהוציאו מחדר הבחינה.

{{ח:סעיף|11|דין העובר על המשמעת}}
{{ח:תת|(א)}} נבחן שפגע במשמעת כאמור {{ח:פנימי|סעיף 10|בתקנה 10}}, בין אם הופסקה בחינתו והוצא מחדר הבחינה ובין שלא הופסקה בחינתו ולא הוצא, רשאית ועדת הבחינות לאסור עליו להשתתף בבחינה במועד הבא.
{{ח:תת|(ב)}} לא תחליט ועדת הבחינות כאמור בתקנת משנה (א) אלא לאחר שנתנה לנבחן הזדמנות להשמיע את טענותיו בפניה או בפני ועדת משנה שתמנה לכך.

{{ח:סעיף|12|תוצאות הבחינה}}
{{ח:ת}} תוצאות בחינה יצויינו ב”עבר“ או ”נכשל“ בלבד.

{{ח:סעיף|13|בחינה חוזרת}}
{{ח:תת|(א)}} נבחן שנכשל בבחינה רשאי לשוב ולהיבחן במועד הקרוב.
{{ח:תת|(ב)}} נבצר מהנבחן לשוב ולהיבחן במועד הקרוב, רשאי הוא לפנות לועדת הבחינות אשר תחליט על מועד בחינתו החוזרת.

{{ח:סעיף|14|אישור על תוצאות בחינה}}
{{ח:ת}} ועדת הבחינות תמסור לנבחן תוצאות כל בחינה, בהודעה בדואר רשום, תוך שלושים ימים ממועד הבחינה.

{{ח:סעיף|15|ערר}}
{{ח:תת|(א)}} נבחן הרואה עצמו נפגע מקביעת כשלונו בבחינה בכתב או בבחינה מעשית רשאי, תוך שלושים ימים מקבלת הודעה כאמור {{ח:פנימי|סעיף 14|בתקנה 14}}, לערור על הקביעה, בכתב, בפני המנהל.
{{ח:תת|(ב)}} המנהל יעביר ערר שקיבל כאמור, סמוך לקבלתו, לועדת ערר שמינה לצורך זה, והועדה תחליט בערר תוך שלושים ימים מיום מינויה; החלטת ועדת ערר תהא סופית.
{{ח:תת|(ג)}} הועדה תחליט על אופן בירור הערר.

{{ח:סעיף|15א|אגרות|תיקון: תשע״ז}}
{{ח:תת|(א)}} בעד בחינה בכתב ובעד בחינה מעשית כאמור {{ח:פנימי|סעיף 2|בתקנה 2}}, לרבות בחינה חוזרת כאמור {{ח:פנימי|סעיף 13|בתקנה 13}}, תשולם אגרה כמפורט {{ח:חיצוני|תקנות אגרות בריאות#תוספת 2 פרט 23|בפרט 23 בתוספת השנייה לתקנות אגרות בריאות, התשמ״ט–1989}} (להלן – תקנות האגרות).
{{ח:תת|(ב)}} בעד רישיון לעסוק באופטומטריה כאמור {{ח:חיצוני|חוק העיסוק באופטומטריה#סעיף 2|בסעיף 2 לחוק}}, תשולם אגרה כמפורט {{ח:חיצוני|תקנות אגרות בריאות#תוספת 2 פרט 23|בפרט 23 בתוספת השנייה לתקנות האגרות}}.

{{ח:סעיף|16|תחילה}}
{{ח:ת}} תחילתן של תקנות אלה שלושים ימים מיום פרסומן.

{{ח:סעיף|17|הוראת שעה}}
{{ח:תת|(א)}} הבחינות הראשונות לפי תקנות אלה ייערכו לא יאוחר מ־45 ימים לאחר תחילתן של התקנות.
{{ח:תת|(ב)}} מי שניגש לבחינות כאמור בתקנת משנה (א), רשאית ועדת הבחינות להחשיב את עיסוקו באופטומטריה במסגרת לימודיו, כסיום תקופת התמחות, ואם לא הוכיח, להנחת דעתה, שעסק באופטומטריה במסגרת לימודיו – לאפשר לו, לאחר שעבר את הבחינות בהצלחה, לעבור התמחות שתקבע, לתקופה שלא תעלה על שלושה חדשים.

{{ח:חתימות|כ״א בכסלו התשנ״ג (16 בדצמבר 1992)}}
* '''חיים רמון'''
שר הבריאות
{{ח:סוגר}}
{{ח:סוף}}
[[קטגוריה:בוט חוקים]]